
KISKŐRÖS VÁROS POLGÁRMESTERE
                                                     

                                                           ELŐTERJESZTÉS               
                                     (a Képviselő-testület 2015. április 29-i ülésére)


TÁRGY: 	ÁTFOGÓ ÉRTÉKELÉS AZ ÖNKORMÁNYZAT GYERMEKJÓLÉTI ÉS 
                 	GYERMEKVÉDELMI FELADATAINAK ELLÁTÁSÁRÓL


A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 96. § (6) bekezdése szerint a települési önkormányzat a gyermekjóléti és gyermekvédelmi feladatainak ellátásáról minden év május 31-ig átfogó értékelést készít, – a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Korm. rendelet 10. számú mellékletében meghatározott tartalmi követelményeknek megfelelően - amelyet a Képviselő-testület megtárgyal. Az értékelést - települési önkormányzat esetén a képviselő-testület általi megtárgyalást követően - meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat, illetve az állam fenntartói feladatainak ellátására a Kormány rendeletében kijelölt szerv felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.

A gyermekek védelme a gyermek családban történő nevelkedésének elősegítésére, veszélyeztetettségének megelőzésére és megszüntetésére, valamint a szülői vagy más hozzátartozói gondoskodásból kikerülő gyermek helyettesítő védelmének biztosítására irányuló tevékenység.
A gyermekvédelmi rendszer működtetése állami és önkormányzati feladat. A gyermekek védelmét pénzbeli, természetbeni ellátásokkal, személyes gondoskodást nyújtó gyermekjóléti alapellátásokkal biztosítja az önkormányzat.

1. A település demográfiai mutatói                                      

A település állandó lakosainak száma 2014. december 31. napján 14.495 fő.
A népesség korcsoportonkénti megoszlása a következő:

	Korcsoport
	Férfi
	Nő
	Együtt

	0-3 éves
	259
	259
	518

	4-7 éves
	293
	233
	526

	8-14 éves
	441
	471
	912

	15-18 éves
	259
	256
	515

	19-62 éves
	4374
	4471
	8845

	 63-100 éves
	1216
	1963
	3179

	Összesen:
	6842
	7653
	14495

	
	
	

	
	


A 0-18 év közötti korosztály létszáma 2471 fő. A 2013. évhez képest 13 fővel több a 0-18 éves korosztály száma.
A nők aránya az összlakosságon belül 52,79 %. 2014. évben 125 gyermek született, 1 gyermekkel kevesebb, mint az előző évben. 2013. évhez képest 7 fővel csökkent az állandó népesség száma.

2. Az önkormányzat által nyújtott pénzbeli, természetbeni ellátások biztosítása

A rendszeres gyermekvédelmi kedvezményre való jogosultság megállapításának célja annak igazolása, hogy a gyermek szociális helyzete alapján jogosult a Gyvt. 19. § (1) bekezdésében meghatározott kedvezmények és természetbeni támogatások igénybevételére. A gyermek rendszeres gyermekvédelmi kedvezményre való jogosultságát a települési önkormányzat jegyzője állapítja meg.

2014. évben 420 gyermek részesült rendszeres gyermekvédelmi kedvezményben. Közülük 135 fő volt 6 éven aluli, 217 fő a 7-14 éves korosztályból, 58 fő 15-18 év közötti és 10 fő volt nagykorú. Összesen 201 család részesült a kedvezményben, ebből 82 szülő egyedülállóként vált jogosulttá az ellátásra.

A rendszeres gyermekvédelmi kedvezményben részesülők támogatására 4.924 E Ft-ot biztosított az állami költségvetés. Ezt a támogatást természetbeni támogatásként nyújtjuk a rendszeres gyermekvédelmi kedvezményben részesülőknek. Fogyasztásra kész étel, ruházat, valamint tanszer vásárlására felhasználható Erzsébet-utalvány formájában. 

Az óvodáztatási támogatásra való jogosultság megállapításának célja a halmozottan hátrányos helyzetű gyermekek minél korábbi életkorban történő rendszeres óvodába járásának elősegítése.
2014. évben 3 gyermek jogosult erre a pénzbeli támogatásra, akik részére 50.000,- Ft került kifizetésre, melynek 100 %-át az állami költségvetés biztosította.

Az önkormányzat az időszakosan létfenntartási gondokkal küzdő vagy létfenntartást veszélyeztető rendkívüli élethelyzetbe került gyermeket gondozó családok iskolás korú gyermekei részére az önkormányzati segély keretén belül iskolakezdéshez, tankönyvvásárláshoz támogatást nyújtott, amelynek teljes fedezetét saját költségvetéséből biztosította.
2014. évben erre a támogatásra 376.500,- forintot fordított az önkormányzat, amely összegből 48 család, 107 gyermek, átlagosan 4000,- forint összegű támogatásban részesült. 

Egyéb, a Gyermekek védelméről és a gyámügyi igazgatásról szóló törvényben nem szabályozott pénzbeli és természetbeni ellátások

A hátrányos helyzetű, szociálisan rászoruló felsőoktatási hallgatók és a felsőoktatási intézménybe jelentkezni kívánó fiatalok számára az Önkormányzat a Bursa Hungarica Felsőoktatási Önkormányzati Ösztöndíjpályázaton keresztül nyújt rendszeres anyagi segítséget.
2014. évben 8 fő szociálisan rászoruló felsőoktatási hallgató tanulmányait támogatta az önkormányzat. Erre a célra az önkormányzat 2014. évi költségvetésében 485.000,-Ft előirányzatot biztosított.




A gyermekétkeztetés megoldásának módjai

A városban a Kiskőrösi Óvodákban, a Kiskőrös Térségi Általános Iskola, Középiskola, Szakiskola és Kollégium tagintézményeiben, a Kiskőrösi Egységes Gyógypedagógiai Módszertani Intézmény, Integrált Óvoda, Általános Iskola, Előkészítő Szakiskolában, valamint a Kiskőrösi Petőfi Sándor Evangélikus Óvoda, Általános Iskola, Gimnázium és Kertészeti Szakközépiskolában az alábbiak szerint vették igénybe a gyerekek / tanulók az étkeztetési lehetőséget (menza, napközi).

	                                                      Gyermekétkeztetés

	tagintézmény neve
	igénybevevők száma  (havi átlagos adat)
	            ebből kedvezmény mértéke

	
	
	               50 %
	           100 %

	Kiskőrösi Óvodák
	343
	62
	204

	Kiskőrösi Evangélikus Iskola Harangvirág Óvodája
	106
	16
	9

	KT Általános Iskola és Középiskola Bem J. Ált. Iskolája
	368
	73
	97

	Kiskőrösi Evangélikus Iskola Petőfi S. Ált. Iskolája
	390
	70
	118

	Kiskőrösi Evangélikus Iskola Petőfi Sándor Gimnáziuma és Kertészeti Szakközépiskolája
	150
	44
	5

	KT Általános Iskola és Középiskola Wattay Középiskola és Szakiskolája
	49
	24
	-

	Kiskőrösi EGYMI
	113
	37
	71

	
	




3. Az önkormányzat által biztosított személyes gondoskodást nyújtó ellátások

Az Önkormányzat a gyermekjóléti szolgáltatás feladatait az Önkormányzat által fenntartott Egészségügyi, Gyermekjóléti és Szociális Intézmény szervezeti és szakmai tekintetben önálló intézményegységeként működő Gyermekjóléti Szolgálaton keresztül biztosítja, három főállású családgondozó alkalmazásával. Havi négy órában pszichológus szakember áll a rászorulók rendelkezésére.
A Szolgálat a város területén látja el szervezési, szolgáltatási és gondozási feladatait.
2014. évben 114 család esetében folytattak családgondozást. Kizárólag tanácsadáson 162 fő jelent meg.

2014. évben az alábbi szakmai tevékenységet végezték:
· összes gondozási esetszám: 253
· alapellátásban történő gondozás: 192 esetben
· védelembe vett gyermek gondozása: 40 esetben
· átmeneti nevelésbe vett gyermek gondozása:12 esetben
· ideiglenes hatállyal elhelyezett gyermek gondozása: 9 esetben
· információnyújtás: 537 esetben
· segítő beszélgetés: 691 esetben
· tanácsadás: 392 esetben
· hivatalos ügyekben való közreműködés: 380 esetben
· családlátogatás: 887 esetben
· közvetítés más szolgáltatásba: 195 esetben
· első védelembe vételi tárgyaláson való részvétel: 18 esetben
· felülvizsgálati tárgyaláson való részvétel: 23 esetben
· elhelyezési értekezleten való részvétel:-
· szociális válsághelyzetben lévő várandós anya gondozása: 13 alkalommal
· kapcsolattartás koordinálása: 4 családot érintően, 28 alkalommal, 60 családtag bevonásával
· pszichológiai tanácsadás: 62 esetben
· jogi tanácsadás: 3 esetben
· szakmaközi megbeszélés: 6 alkalommal
· éves tanácskozás: 1 alkalommal
· esetkonferencia: 3 alkalommal
· örökbefogadással kapcsolatos intézkedés:-
· adományozás: 308 alkalommal


A Gyermekjóléti Szolgálat tevékenysége a kezelt probléma típusa szerint: 

· Anyagi (megélhetéssel, lakhatással összefüggő):                          186 eset
· Gyermeknevelési :                                                                           80 eset
· Gyermekintézménybe beilleszkedési nehézség:                              68 eset
· Magatartászavar, teljesítményzavar:                                                62 eset
· Családi konfliktusok (szülők között, szülő-gyermek között):          60 eset
· Szülők/család életvitele:                                                                   92 eset
· Szülői elhanyagolás:                                                                         94 eset
· Családon belüli bántalmazás (fizikai, lelki, szexuális):                      7 eset
· Fogyatékosság, retardáció:                                                         	23 eset
· Szenvedélybetegségek:                                                                   	28 eset
· Szabálysértést, bűncselekményt elkövetők:                                   	24 eset
· Családon belül bántalmazott és elhanyagolt gyermekek száma:     19 fő



A 2014. év adatainak tükrében megállapítható, hogy a gondozási esetszám az elmúlt évi 203 esetszámhoz viszonyítva 253-ra emelkedett. A védelembe vett gyermekek és családjaik száma megduplázódott.
Az anyagi, megélhetési gonddal küzdők száma jelentős emelkedést mutat.
A szülők, családok életvitelében jelentős negatív változáson túl, kétszeresére emelkedett a szülői elhanyagolás. A családi konfliktus probléma típusok köre is emelkedést mutat. A szenvedélybetegségek száma az előző évinek négyszerese.
A gyermekjóléti szolgálat szakmai tevékenységének száma közel azonos a 2013. évihez. Nagy esetszámban találkoznak a családgondozók halmozott problémákkal küzdő, kilátástalan helyzetben lévő családokkal. 
Az esetszámok jelentős részében a magasabb gyermeklétszámú családok gondozása továbbra is folyamatosan emelkedik. Változatlanul szembesülnek a szülői oldalról a családgondozók a nem együttműködéssel, az érzelmi és fizikai elhanyagolás mellett az oktatási, nevelési elhanyagolással.
A gyermekjóléti szolgálat családgondozói 2014. évben a vonatkozó jogszabályban megállapított gondozási esetszámhoz (gondozott családok száma és gondozott gyermekek száma) viszonyítva kétszeres esetszámmal dolgoznak.


Jelzőrendszer tagjaival való együttműködés

Folyamatos családgondozás mellett a Gyermekjóléti Szolgálat rendszeres kapcsolatot tart valamennyi gyermekkel foglalkozó intézménnyel, szociális alapszolgáltatással, nevelési tanácsadóval, gyámhivatallal, pártfogó felügyelői szolgálattal, védőnői szolgálattal, házi gyermekorvosokkal, rendőrséggel.
Ezeknek az intézményeknek az aktív részvételével a Szolgálat működteti és koordinálja a városi gyermekvédelmi észlelő és jelző rendszert. A szakmai munkakapcsolat hatékonynak és korrektnek minősíthető.
A jelzőrendszer tagjai 417 esetben jeleztek a gyermekjóléti szolgálat felé, ami emelkedést mutat a korábbi évhez viszonyítva. (akkor ez a szám 325 esetet jelentett)

A jelzőrendszer tagjainak aktív közreműködésével 2014. évben is felmérte a Gyermekjóléti Szolgálat a városban élő hátrányos helyzetű gyermekeket.
A felmérés szerint városunkban 304 gyermek él hátrányos körülmények között és több gyermek esetében előfordul, hogy több szempontból is hátrányos helyzetben van.

Kiskőrösön élő 18 év alatti lakosok összevetése a felmérés alapján hátrányos helyzetűnek ítélt gyermekkel:

	
	0-3 év
	4-7 év
	8-14 év
	15-18 év
	Összesen

	Összes
	518
	526
	912
	515
	2471

	Hátrányos helyzetű gyermek
	40
	114
	127
	23
	304



A hátrányos helyzethez vezető leggyakoribb okok az alábbiak:

	Lakás
körülmények
	Anyagi nehézségek
	Szülők alacsony iskolai végzettsége
	Fogyatékosság
	Eü. problémák
	Egyéb

	164
	258
	96
	25
	32
	24












Összes problémához viszonyított százalék (304 gyermek 504 probléma)




A hátrányos helyzethez vezető okok az elmúlt 5 év adatai alapján:







A gyermekek napközbeni ellátásának, gyermekek átmeneti gondozásának biztosítása

A gyermekek napközbeni ellátásának biztosítása a városban bölcsődében, óvodában, iskolai napköziben és családi napköziben történik.

A bölcsődei ellátást az Önkormányzat által fenntartott Egészségügyi, Gyermekjóléti és Szociális Intézmény keretében működő bölcsőde biztosítja 46 férőhelyen, 100 %-os a kihasználtsággal. 

Az Önkormányzat által fenntartott Kiskőrösi Óvodák keretében öt tagóvoda működik. 2014. évben 119 gyermeket írattak be először az óvodákba, összesen 375 gyermek részesül óvodai ellátásban. A Kiskőrösi Evangélikus Iskola Harangvirág Óvodájába 2014. évben 47 gyermeket írattak be először és összesen 116 gyermek részesült az ellátásban.
A KT Általános Iskola és Középiskola Bem József Általános Iskolájában 490 gyermek tanult, akik közül 148 fő részesült napközis ellátásban.
Kiskőrösi Evangélikus Iskola Petőfi Sándor Általános Iskolájában 540 gyermek tanult, akik közül átlagosan 226 gyermek részesült napközis ellátásban. 
A Kiskőrösi Egységes Gyógypedagógiai Módszertani Intézmény, Integrált Óvoda, Általános Iskola, Készségfejlesztő Speciális Szakiskolában 2014. évben 148 gyermekkel foglakoztak, akik közül 1-8 évfolyamos 105 fő, 9-10 évfolyamos 29 fő, óvodás 15 gyermek. 

A gyermekek napközbeni ellátásának biztosítására más típusú ellátásként családi napközi igénybevételére is van lehetőség városunkban. A családi napközi a családban nevelkedő olyan gyermekek számára nyújt életkoruknak megfelelő nappali felügyeletet, gondozást, nevelést, étkeztetést és foglalkoztatást, akik bölcsődei és óvodai ellátásban nem részesülnek, továbbá az iskolai oktatásban részesülő gyermekek  iskolai nyitvatartási idején kívüli ellátását is biztosítja.
Városunkban 3, nem állami fenntartású családi napközi működött 2014. évben 17 férőhellyel. 

Az önkormányzat a gyermekek átmeneti gondozása feladatot az Egészségügyi, Gyermekjóléti és Szociális Intézmény keretein belül biztosítja. A gyermekek átmeneti gondozása, helyettes szülői ellátás szolgáltató-tevékenység működési engedélye szerint egy önálló helyettes szülőnél két gyermek helyezhető el.
2014. évben ezt az ellátási formát nem vették igénybe, gyermek elhelyezésére nem került sor. 
 

4.  Szakmai ellenőrzések tapasztalatai

A szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X.24.) Kormányrendelet 36. § (1) bekezdés c) pontja szerint a működést engedélyező szerv legalább kétévente hivatalból ellenőrzi, hogy az engedélyes a jogszabályokban és a szolgáltató nyilvántartásban foglaltaknak megfelelően működik-e.
2013. évben a Bács-Kiskun Megyei Kormányhivatal Szociális és Gyámhivatala (6000 Kecskemét, Deák F. tér 5.), mint működét engedélyező szerv rendes ellenőrzés keretében a bölcsőde és a gyermekjóléti szolgálat működésének szakmai ellenőrzését elvégezte, ezért a fenti jogszabály szerint 2014. évben  ellenőrzés nem történt.

A Gyvt. 104. § (4) bekezdése alapján a Képviselő-testület 2014. december 3-i ülésén az intézmény által készített beszámoló alapján értékelte a szakmai munka eredményességét. A Képviselő-testület a 132/2014. számú határozatával elfogadta az Egészségügyi, Gyermekjóléti és Szociális Intézmény 2014. évi beszámolóját.
	

5. Jövőre vonatkozó javaslatok

A gyermekek védelme vonatkozásában a jövőre vonatkozó céloknak, elképzeléseknek arra kell irányulniuk, hogy a város megfelelő környezeti feltételeket teremtsen a feltörekvő fiatal korosztály számára, ahol otthonosan érzik magukat, ahol kiszámíthatóak az életviszonyaik, ahol problémák esetén szakértő segítséget találnak azok megoldásához, és ahol felkészülhetnek a felelősen élő és cselekvő magyar állampolgárként való életükre.
Kiemelten fontos a prevenciós tevékenység a hátrányokkal küzdő iskoláskorú gyermekek, fiatalok és családjaik számára szülői szerepet erősítő, családi konfliktusokat rendező, a családi kohéziót erősítő, valamint az oktatási rendszeren kívüli integrációs, prevenciós programok, felvilágosító, tájékoztató jellegű előadások lebonyolítása.
Ehhez továbbra is együtt kell, hogy működjenek a különböző szakterületek gyermekekkel foglalkozó szakemberei, hiszen egymás szakmai kompetenciáit felhasználva  valósulhat meg a gyermekvédelmi rendszer gyors, pontos, hatékony és kiszámítható módon történő működése.


6. Bűnmegelőzési program

2010. évben a Gyermekjóléti Szolgálat és a Kiskőrösi Rendőrkapitányság Ifjúságvédelmi és Bűnmegelőzési Osztály szervezésének eredményeként - a családsegítő szolgálat, gyermekjóléti szolgálat családgondozói, a város iskoláinak ifjúságvédelmi felelősei, védőnők, a Kiskőrösi Rendőrkapitányság bűnmegelőzési főelőadója részvételével - létrejött Kiskőrös Város Gyermekjóléti Szolgálat Bűnmegelőzési és Ifjúságvédelmi Munkacsoportja 2014. évben megszervezte
· „veszélyvágta” c. ismeretterjesztő program a Petőfi Sándor Evangélikus Általános Iskola 7-8. évfolyamos tanulói bevonásával
· „veszélyvágta” c. ismeretterjesztő program a Petőfi Sándor Evangélikus Gimnázium és Kertészeti Szakközépiskola 7-8-9. évfolyamos tanulói bevonásával
· „veszélyvágta” c. ismeretterjesztő program a KT Bem József Általános Iskola 7-8. évfolyamos tanulói bevonásával

A Gyermekjóléti Szolgálat a Bács-Kiskun Megyei Államigazgatási Kollégium Bűnmegelőzési Munkacsoportja által kiírt „Bűnmegelőzés megelőzhető” című felhívására benyújtott „A bűnelkövető gyermek is áldozat” című tanulmánnyal és megvalósítási tervvel I. helyezést ért el és százezer forint díjazásban részesült. Az értékelést végző Bács-Kiskun Megyei Államigazgatási Kollégium Bűnmegelőzési Munkacsoportja döntését többek között azzal indokolta, hogy a tanulmányból kitűnik, hogy a Gyermekjóléti Szolgálat Kiskőrös településen rendszeresen végez olyan jellegű tevékenységet, mely a helyi szintű bűnmegelőzést szolgálja, továbbá példaértékűen jó és kooperatív kapcsolatot ápol az illetékességi területén működő gyermekvédelmi jelzőrendszerbeli tagokkal, oktatási, nevelési intézményekkel. Az elbírálás során nagyon támogatandónak tartották, hogy olyan programmal találkozhattak, melybe nem csak a Gyermekjóléti Szolgálat ellátotti körét, hanem a normál családban élő gyermekeket is bevonják, hisz a gyermekeket veszélyeztető tényezők, a bűnmegelőzési, családvédelmi tárgyú ismeretekre nem csak a már gondozásban részesülő kiskorúaknak, hanem utóbbiaknak is szükségük van.

Kiskőrös Város Gyermekjóléti Szolgálat Bűnmegelőzési és Ifjúságvédelmi Munkacsoportja 2010. évben kidolgozott egy bűnmegelőzési és ifjúságvédelmi stratégiát, mellyel a Képviselő-testület - a 109/2010. számú határozatával - egyetértett és jóváhagyólag tudomásul vett. A stratégia a település ifjúságvédelmét és bűnmegelőzési feladatellátását elsődleges prioritásként irányozza, illetve segíti elő. Fontos feladatának tartja a Munkacsoport a szabadidős programok szervezését, kivitelezését. E programokhoz való hozzájutás segítése az elsődleges prevenció, a szituatív bűnmegelőzés egyik legfontosabb eszköze. Amennyiben a gyermekeknek értelmes elfoglaltságot tud kínálni bármilyen szervezet  a csavargás, csellengés helyett, akkor nagyobb az esélye annak, hogy a későbbiekben nem válik klienssé. A gyermekek megtanulják  az idejüket hasznosan eltölteni, lehetőséget kapnak egy tartalmas értékrend elsajátítására, kortárs és egyéb kapcsolatok kiépítésére az iskolán kívül.


A gyermekkorú és fiatalkorú bűnelkövetők és az általuk elkövetett bűncselekmények  számának alakulása Kiskőrös városban  2014. évben:

A Kiskőrösi Rendőrkapitányság Bűnügyi Osztályának tájékoztatása szerint bűncselekmény miatt 7 esetben indítottak olyan eljárást, melynek fiatalkorú ( 4 eset ), vagy gyermekkorú ( 3 eset) személy volt az elkövetője. Ebből egy esetben garázdaság, egy esetben sikkasztás, négy esetben lopás vétség és egy alkalommal rablás bűntett volt a cselekmény tárgya.

Tulajdon elleni szabálysértés – lopás – miatt 9 alkalommal indult olyan szabálysértés előkészítő eljárás, melynek fiatalkorú (3 eset), illetőleg gyermekkorú (6 eset) személy volt az elkövetője.

7. Civil szervezetek részvétele

A gyermekeket érintő civil szerveződés nem alakult a városban.

***
Kérem, hogy a Képviselő-testület az önkormányzat 2014. évi gyermekjóléti és gyermekvédelmi feladatainak ellátásáról szóló átfogó értékelést a fentieknek megfelelően fogadja el.


Kiskőrös, 2015. április 21.


                                                                    Domonyi László sk.
                                                                                                                                        polgármester





HATÁROZAT – TERVEZET


Kiskőrös Város Képviselő – testülete az önkormányzat 2014. évi gyermekjóléti és gyermekvédelmi feladatainak ellátásáról szóló átfogó értékelést elfogadja.

Felelős: 	polgármester
[bookmark: _GoBack]Határidő: 	2015. május 31.


Egyéb	Eü. Problémák	Fogyatékosság	Szülők alacsony isk. végzettsége	Anyagi nehézségek	Lakáskörülmények	7.0000000000000034E-2	0.1	8.0000000000000224E-2	0.31000000000000161	0.84000000000000064	0.53	
2010	Összes	Anyagi nehézség	Lakáskörül-mény	Szülők. Isk. végz.	Fogyatékos-ság	Eü problémák	Egyéb	409	302	108	136	49	54	0	2011	Összes	Anyagi nehézség	Lakáskörül-mény	Szülők. Isk. végz.	Fogyatékos-ság	Eü problémák	Egyéb	415	339	130	164	52	57	23	2012	Összes	Anyagi nehézség	Lakáskörül-mény	Szülők. Isk. végz.	Fogyatékos-ság	Eü problémák	Egyéb	428	357	136	134	69	46	25	2013	Összes	Anyagi nehézség	Lakáskörül-mény	Szülők. Isk. végz.	Fogyatékos-ság	Eü problémák	Egyéb	283	221	124	105	11	24	18	2014	Összes	Anyagi nehézség	Lakáskörül-mény	Szülők. Isk. végz.	Fogyatékos-ság	Eü problémák	Egyéb	304	258	164	96	25	32	24	

